cyanic-selkie/wikianc huggingface dataset:
Μυστικά της Κρεβατοκάμαρας
Μυστικά της Κρεβατοκάμαρας (αγγλ: In the Bedroom) είναι ο τίτλος δραματικής ταινίας παραγωγής 2001 σε σκηνοθεσία Τοντ Φιλντ. Η ταινία είναι αφιερωμένη στο συγγραφέα Αντρέ Ντουμπούς ΙΙ στου οποίου το δοκίμιο The Killings βασίστηκαν ο Τοντ Φιλντ και ο Ρόμπερτ Φέστιγκερ για να γράψουν το σενάριο. Πρωταγωνιστές της ταινίας είναι ο Τομ Γουίλκινσον, η Σίσι Σπέισεκ, ο Νικ Στολ, η Μαρίζα Τομέι και ο Γουίλιαμ Μάποθερ. Η ταινία έλαβε πέντε υποψηφιότητες για όσκαρ μεταξύ των οποίων και για όσκαρ καλύτερης ταινίας.
Υπόθεση
Ο Φρανκ Φόουλερ (Νικ Στoλ) είναι ο μοναχογιός της Ρουθ (Σίσι Σπέισεκ) και του Ματ (Τομ Γουίλκινσον). Είναι φοιτητής αρχιτεκτονικής σ' ένα από τα καλύτερα κολέγια της χώρας. Περνάει τα καλοκαίρια του ανέμελα μαζί με την οικογένειά του σε μια γαλήνια πόλη στις ακτές της Νέας Αγγλίας. Τα πρωινά ψαρεύει μαζί με τον πατέρα του, ενώ τα βράδια τα περνάει με τη μεγαλύτερη του σε ηλικία, πρόσφατα χωρισμένη και μητέρα δυο παιδιών, Νάταλι (Μαρίσα Τομέι). Ο Ματ περηφανεύεται που ο γιος του συνδέεται ερωτικά με μια γυναίκα μεγαλύτερή του και καμαρώνει για το γιο του. Η Ρουθ, από την άλλη, ανησυχεί μήπως ο γιος της τα παρατήσει όλα για χάρη του έρωτά του και δεν πάει το Σεπτέμβρη στο κολέγιο για να συνεχίζει τις σπουδές του. Τελικά, το μητρικό ένστικτο επιβεβαιώνεται με τον τραγικότερο τρόπο. Όταν η σχέση του νεαρού Φρανκ και τη Νάταλι φτάσει σ' ένα ξαφνικό και τραγικό τέλος, κάθε πρόσωπο πρέπει να πάρει την εξαιρετικά δύσκολη απόφαση για το πώς πρέπει να ανταποκριθεί.
Πληροφορίες
Ανεξάρτητη παραγωγή του 2001 που γυρίστηκε με προϋπολογισμό 1.7 εκατομμυρίων δολαρίων και έκανε εισπράξεις 43.368.000 δολαρίων που ξεπέρασαν κατά πολύ τις αρχικές προσδοκίες των παραγωγών. Η ταινία αποτελεί τη δεύτερη σε εισπράξεις ταινία (μετά το Napoleon Dynamite) που ξεπήδησε από το φεστιβάλ του Σάντανς και μια από τις ταινίες με τις μεγαλύτερες εισπράξεις χωρίς να έχουν μπει ποτέ στο top 10 του Box-Office The film grossed a worldwide total of $43,368,779. .
Η ταινία έκανε πρεμιέρα στο φεστιβάλ Σάντανς του 2001 και απέσπασε το βραβείο της επιτροπής, ως η καλύτερη ταινία της χρονιάς. Η εταιρία Miramaxη ανέλαβε τη διανομή της ταινίας, η οποία έφτασε και τις κινηματογραφικές αίθουσες κι άρχισε να λαμβάνει το ένα βραβείο κριτικών μετά το άλλο.
Κριτικές
Αμέσως μετά την ευρεία διανομή της ταινίας στις Η.Π.Α. η ταινία έλαβε θετικές κριτικές για τη σκηνοθεσία, το σενάριο και τις ερμηνείες των πρωταγωνιστών. Η κριτικοί της ιστοσελίδας Rotten Tometoes της έδωσαν 93% θετικές ψήφους και εκείνοι της ιστοσελίδας Cream Of The Crops 100% θετικές ψήφους. Η ταινία βρισκόταν σε όλες τις λίστες των κριτικών ως μια από τις καλύτερες του 2001. Στο τέλος της δεκαετίας του 2000 ο κριτικός Α.Ο. Σκοτ συμπεριέλαβε την ταινία στη λίστα με τις σημαντικότερες της δεκαετίας 2000 στο δοκίμιο του The most important films of the past decade — and why they mattered που δημοσιεύτηκε στην εφημερίδα New York Times. .
Βραβεύσεις
Πέρα από τα βραβεία κριτικών και τη γενική αναγνώριση που έλαβε η ταινία, υπήρξε υποψήφια για δυο χρυσές σφαίρες, δυο βραβεία BAFTA και έλαβε και πέντε υποψηφιότητες για βραβείο όσκαρ. Το μοναδικό βραβείο που κατάφερε να κερδίσει στις μεγάλες αυτές διοργανώσεις ήταν η Χρυσή Σφαίρα καλύτερης δραματικής ερμηνείας στη Σίσι Σπέισεκ. Η ηθοποιός βρέθηκε υποψήφια για έκτη φορά για Όσκαρ Α' Γυναικείου Ρόλου χάνοντας από τη Χάλι Μπέρι για την ταινία Ο Χορός των Τεράτων (Monster's Ball). Η ταινία έχασε το Όσκαρ Καλύτερης Ταινίας από την ταινία του Ρον Χάουαρντ Ένας Υπέροχος Άνθρωπος (A Beautiful Mind).
Υποψηφιότητες στα Όσκαρ:
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 2001 Κατηγορία:Ταινίες παραγωγής Miramax Films Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανικές αστυνομικές δραματικές ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στο Μέιν
Ελεονόρα Πέρσι του Νορθάμπερλαντ
Η Ελεονόρα Πέρσι του Νορθάμπερλαντ (Eleanor Percy of Northumberland, 22 Οκτωβρίου 1820 - 12 Φεβρουαρίου 1911) ήταν Βρετανίδα αριστοκράτισσα.
Στις 27 Αυγούστου 1842 παντρεύτηκε τον Αλτζέρνον Πέρσι, 4ου Δούκα του Νορθάμπερλαντ. Το ζευγάρι δεν απέκτησε αππογόνους.
Πέθανε στις 12 Φεβρουαρίου 1911 στο Στάνγουικ Παρκ στο Ρίτσμοντσαϊρ σε ηλικία 90 ετών.
Παραπομπές
Κατηγορία:Βρετανοί ευγενείς Κατηγορία:Βρετανίδες δούκισσες
Μάχη του Μπενεβέντο (212 π.Χ.)
Η μάχη του Μπενεβέντο πραγματοποιήθηκε το 212 π.Χ. ανάμεσα στους Ρωμαίους του Κόιντου Φούλβιου Φλάκου και τους Καρχηδόνιους του Άννωνα στο Μπενεβέντο κατά το Δεύτερο Καρχηδονιακό Πόλεμο. Νικητές εξήλθαν οι Ρωμαίοι. Ο Τίτος Λίβιος μας δίνει μια σύντομη περιγραφή της μάχης.
Κατηγορία:Μάχες του Β΄ Καρχηδονιακού Πολέμου
Σογούτη
Η Σογούτη ήταν Βυζαντινή πόλη αταύτιστη σήμερα που είναι γνωστή από τον Λαόνικο Χαλκοκονδύλη. Βρισκόταν στη Μικρά Ασία και την Μυσία.
Παραπομπές
Κατηγορία:Πόλεις της Βυζαντινής Αυτοκρατορίας‎
Νοβοουράλσκ
Το Νοβοουράλσκ (ρωσικά: Новоуральск) είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 85.522 κατοίκους σύμφωνα με την απογραφή του 2010.Βρίσκεται 67 χλμ. βόρεια από το Αικατερίνενμπουργκ, στο ποτάμι Νέιβα.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
Διοργανώσεις Ε.Π.Σ. Έβρου 2013–14
Η περίοδος 2013–14 των πρωταθλημάτων της Ένωση Ποδοσφαιρικών Σωματείων Έβρου.
Πηγές
Κατηγορία:Εγχώρια ποδοσφαιρικά πρωταθλήματα 2013-2014 Κατηγορία:Ε.Π.Σ. Έβρου
Make Believe
Το Make Believe είναι το πέμπτο στούντιο άλμπουμ των Weezer. Κυκλοφόρησε στις 10 Μαΐου του 2005, την ημέρα της ενδέκατης επετείου από την κυκλοφορία του Μπλε Άλμπουμ. Ενισχυμένο από το επιτυχημένο single "Beverly Hills", το άλμπουμ έδωσε στους Weezer την υψηλότερη θέση τους στα τσάρτς, φτάνοντας στο # 11 στο Ηνωμένο Βασίλειο,στο # 1 στον Καναδά, και στο # 2 στις ΗΠΑ, όπου έγινε γρήγορα χρυσό και τελικά πλατινένιο. Το τραγούδι έδωσε επίσης στην μπάντα την πρώτη υποψηφιότητα τους για Grammy. Παρά το γεγονός αυτό, το Make Believe έχει λάβει ανάμικτες κριτικές και από κριτικούς και από θαυμαστές του συγκροτήματος. Από τον Δεκέμβριο του 2007, το Make Believe έχει πουλήσει 1.215.000 αντίτυπα μόνο στις ΗΠΑ και 3,750,000 παγκοσμίως.
Κομμάτια
13. "Butterfly (live)"
14. "Island In The Sun (live)"
15. "Burndt Jamb (live)" (μόνο στην ιαπωνική)
Παραπομπές
Κατηγορία:Δισκογραφία των Weezer Κατηγορία:Άλμπουμ του 2005
Ισδιγέρδης Γ΄ της Περσίας
Εξωτερικοί σύνδεσμοι
Κατηγορία:Πέρσες βασιλείς Κατηγορία:Δυναστεία των Σασσανιδών Κατηγορία:7ος αιώνας
Ράμπλα Τζούνιορς ΦΚ
Η Ράμπλα Τζούνιορς ΦΚ είναι ουρουγουανή ποδοσφαιρική ομάδα από την πόλη Μοντεβιδέο. Ιδρύθηκε στις 7 Ιανουαρίου 1914. Έδρα της ομάδας είναι το Estadio Olímpico, χωρητικότητας 6000 θεατών. Συμμετέχει στην Uruguayan Segunda División, αφότου την περίοδο 2011-12 διαβαθμίστηκε από την Primera. Έχει κατακτήσει 1 πρωτάθλημα Ουρουγουάης και 3 πρωταθλήματα δεύτερης κατηγορίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1914 Κατηγορία:Ράμπλα Τζούνιορς ΦΚ
Παΐσιος Αγιαποστολίτης
Ο Παΐσιος Αγιαποστολίτης υπήρξε μητροπολίτης Ρόδου.
Γεννήθηκε στη Ζάκυνθο μεταξύ των ετών 1540 και 1550 στην εύπορη οικογένεια των Αγιαποστολιτών και έλαβε καλή μόρφωση. Ήταν μαθητής του Μελέτιου Πηγά, όταν αυτός παρέμεινε στη Ζάκυνθο επιστρέφοντας από την Ιταλία. Ήταν ευφυής και φιλεργατικός και πολύ καλός γνώστης της γλώσσας.
Έγινε ιερομόναχος στη Μονή Σινά. Εξελέγη μητροπολίτης Ρόδου το 1597. Ο Μελέτιος Πηγάς ως Πατριάρχης Αλεξανδρείας το 1600 έγραψε σε κάποιον Καστελοριζίτη που ζήτησε πληροφορίες για τους «επτά βαθμούς γάμου», και του απάντησε να ρωτήσει τον μητροπολίτη Ρόδου Παΐσιο. Καθαιρέθηκε τον Δεκέμβριο του 1603 επί Πατριαρχίας Ραφαήλ Β΄. Μετά την καθαίρεσή του, αποσύρθηκε στη Μονή της Πάτμου, όπου και πέθανε στις 4 Ιουνίου 1609.
Συγγράμματα
Μεταξύ των ετών 1577 και 1592, ο Παΐσιος έγραψε το έργο «Ιστορία του όρους Σινά και των περιχώρων αυτού». Έγραψε επίσης τα «Στίχοι εκλεγέντες εκ του Ψαλτηρίου», «Ασκητικόν Συνταγμάτιον», επιγράμματα, ομιλίες και συναξάριο.
Πηγές
Κατηγορία:Μητροπολίτες Ρόδου
Παγκόσμιος χάρτης του Έμπσντορφ
Ο χάρτης του Έμπσντορφ (γερμ. Ebsdorf) είναι ο μεγαλύτερος μεσαιωνικός παγκόσμιος χάρτης. Καταστράφηκε σε πυρκαγιά το 1943, ενώ σήμερα σώζονται μόνο αποσπασματικά αντίγραφά του.
Περιγραφή
Βρέθηκε το 1833 ανάμεσα σε ασήμαντα αντικείμενα στο μοναστήρι των Βενεδικτίνων στο Έρμπσντορφ της Γερμανίας. Είχε διάμετρο 3,57 μέτρα περίπου και ήταν κατασκευασμένος από τριάντα συρραμμένες περγαμηνές. Είναι πλούσια και λεπτομερής συλλογή πόλεων και κειμένων, και είναι ζωγραφισμένη με ζωηρά χρώματα. Περιέχει όλες τις πληροφορίες της εποχής του χριστιανικού μεσαίωνα. Η υφήλιος παρουσιάζεται ως σώμα του Ιησού Χριστού, με την Ιερουσαλήμ τοποθετημένη στο κέντρο. Οι γεωγραφικές περιοχές και πόλεις αναφέρονται με επιγραφές. Ένας ωκεανός περιβρέχει τον δίσκο της Γης, ενώ λίμνες, θάλασσες και ποτάμια συμπληρώνουν το τοπίο με τη χαρακτηριστική γεωγραφική ανακρίβεια της εποχής του μεσαίωνα. Φανταστικές και εξωτικές φυλές εικονίζονται στα διάφορα μέρη της Γης.
Πηγές
Κατηγορία:Χάρτες
350 π.Χ.
Θάνατοι
Κατηγορία:Έτη
Αλοΐσιος Ανδρούτζης
Ο Αλοΐσιος Ανδρούτζης (1684 – περ. 1757) ήταν Έλληνας Ρωμαιοκαθολικός θεολόγος.
Αφού απέκτησε τον τίτλο του διδάκτορα της θεολογίας και της φιλοσοφίας, ο Ανδρούτζης δίδαξε στο Πανεπιστήμιο της Μπολόνια ήδη από το 1709 και με τα συγγράμματά του καταφέρθηκε εναντίον των Ορθοδόξων και των Διαμαρτυρομένων. Με ιδιαίτερες πραγματείες επεχείρησε να δικαιολογήσει το ρωμαιοκαθολικό δόγμα του Filioque, δηλαδή της εκπορεύσεως του Αγίου Πνεύματος «και εκ του Υιού». Δίδαξε στο Πανεπιστήμιο μέχρι το 1730 και μετά από το έτος αυτό αναφέρεται ως ηγούμενος της Μονής Σάντα Μαρία της Ρώμης.
Ρεζ
Το Ρεζ (ρωσ. Реж) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 39.300 κατοίκους. Βρίσκεται 83 χλμ νότιοανατολικά από το Αικατερίνενμπουργκ, στο ποτάμι Ρεζ.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
HMS Dartmouth
Έξι πλοία και μια εγκατάσταση του Βασιλικού Ναυτικού έφεραν την ονομασία HMS Dartmouth, από την παραθαλάσσια πόλη Ντάρτμουθ στο Ντέβον.
Κατηγορία:Ονομασίες πλοίων του Βασιλικού Ναυτικού
Κώστας Φορτούνης
Ο Κωνσταντίνος "Κώστας" Φορτούνης (Τρίκαλα, 16 Οκτωβρίου 1992) είναι Έλληνας επαγγελματίας ποδοσφαιριστης, ο οποίος αγωνίζεται ως μεσοεπιθετικός στον Ολυμπιακό Πειραιώς και στην εθνική Ελλάδος.
Έχει αγωνιστεί στη Δ΄ Εθνική και Γ΄ Εθνική με τα Τρίκαλα και στη Σούπερ Λίγκα με τον Αστέρα Τρίπολης και τον Ολυμπιακό, με τον οποίο κατέκτησε τέσσερα πρωταθλήματα και δύο Kύπελλα Ελλάδας. Επίσης έχει αγωνιστεί στην πρώτη και στη δεύτερη κατηγορία της Γερμανίας με την φανέλα της Καϊζερσλάουτερν.
Από το 2010 έως το 2013 αγωνιζόταν στα μικρά τμήματα της Εθνικής Ελλάδας. Στην Εθνική Ανδρών προωθήθηκε το 2012 και συμμετείχε στο Ευρωπαϊκό Πρωτάθλημα του 2012, καθώς και σε προκριματικές φάσεις άλλων διοργανώσεων. Θεωρείται από τους πιο δημοφιλείς Έλληνες ποδοσφαιριστές.
Τρίκαλα
Το 2003 ο Φορτούνης εντάχθηκε στις ποδοσφαιρικές ακαδημίες του Ολυμπιακού, απ' όπου έφυγε το 2008, πηγαίνοντας στα Τρίκαλα, προκειμένου να αγωνιστεί στον Α.Ο. Τρικάλων, έχοντας ήδη πραγματοποιήσει εξαιρετικές εμφανίσεις στην ομάδα Κ-21 του Ολυμπιακού, πετυχαίνοντας 4 γκολ σε 14 αγώνες. Στα Τρίκαλα αγωνίστηκε για 2 χρόνια στην τέταρτη κατηγορία.
Αστέρας Τρίπολης
Εξαιτίας των καλών του εμφανίσεων στην ομάδα του και στην Eθνική Παίδων (Κ-17) ο τότε προπονητής του Αστέρα Τρίπολης, Βαγγέλης Βλάχος εισηγήθηκε την απόκτησή του και τον έπεισε να ενταχθεί στον αρκαδικό σύλλογο. Το ντεμπούτο του πραγματοποιήθηκε εναντίον του ΠΑΟΚ. Αν και συνήθως ερχόταν από τον πάγκο, συμμετείχε συνολικά σε 24 αγώνες, πετυχαίνοντας ένα γκολ σε βάρος της ΑΕΚ, σε έναν αγώνα που διεξήχθη στις 19 Σεπτέμβρη 2010 και έληξε 2-2. Οι καλές του εμφανίσεις είχαν ως αποτέλεσμα την πρόταση της Γιουβέντους για την απόκτηση του νεαρού ποδοσφαιριστή τη χειμερινή περίοδο με μορφή δανεισμού και οψιόν αγοράς το καλοκαίρι, η οποία όμως απορρίφθηκε.
Καϊζερσλάουτερν
Κατόπιν ο Φορτούνης μετακόμισε στη Γερμανία για χάρη της Καϊζερσλάουτερν, υπογράφοντας συμβόλαιο έως και τον Ιούνιο του 2015. Ο τότε διευθύνων σύμβουλος και πρώην ποδοσφαιριστής του γερμανικού συλλόγου, Στέφαν Κουντς πιστεύοντας πως με το πέρασμά του από την Καϊζερσλάουτερν ο Φορτούνης θα είχε τη δυνατότητα να βελτιωθεί, δήλωσε στον επίσημο ιστότοπο της ομάδας: ''«Ο Κώστας Φορτούνης είναι ένας πολύ ταλαντούχος μεσοεπιθετικός, που μπορεί να τα καταφέρει στο μέλλον. Είμαστε πρόθυμοι να τον βοηθήσουμε στην εξέλιξή του και πιστεύουμε ότι θα ευεργετηθεί, δουλεύοντας με τον Μάρκο Κουρτς, τον προπονητή μας»''.
Ο Φορτούνης πραγματοποίησε 28 συμμετοχές στην Μπούντεσλιγκα, η ομάδα του όμως δεν κατάφερε να μείνει στην κατηγορία και υποβιβάστηκε μόλις την πρώτη χρονιά που συμμετείχε ο ίδιος σε αυτή. Πολλοί σύλλογοι έδειξαν ενδιαφέρον για τον νεαρό μέσο, όπως ο Άγιαξ και η Γιουβέντους, όμως ο Φορτούνης δήλωσε πως δεν έχει πρόβλημα να αγωνίζεται στη δεύτερη κατηγορία της Γερμανίας.
Η περίοδος 2012-13 τον βρήκε τελικά με την Καϊζεσλάουτερν, όπου συμμετείχε σε 24 αγώνες, βοηθώντας την ομάδα του να πάρει την τρίτη θέση και να διεκδικήσει την επάνοδό της στην Μπούντεσλιγκα. Τελικά η ομάδα του ηττήθηκε από τη Χόφενχαϊμ στους αγώνες μπαράζ και δεν μπόρεσε να προβιβαστεί.
Ολυμπιακός Πειραιώς
Τη σεζόν 2013-14 ο Φορτούνης είχε χάσει τη θέση του στη βασική εντεκάδα της Καϊζερσλάουτερν, οπότε αναζήτησε νέα ποδοσφαιρική στέγη. Τον Ιούλιο του 2014 προκάλεσε το ενδιαφέρον κορυφαίων ελληνικών συλλόγων, επιλέγοντας τελικά να συνεχίσει την καριέρα του στον Ολυμπιακό, στις ακαδημίες του οποίου είχε κάνει τα πρώτα του βήματα. Στον Ολυμπιακό ανακοινώθηκε στις 22 Ιουλίου 2014, υπογράφοντας τετραετές συμβόλαιο συνεργασίας. Την πρώτη του χρονιά συμμετείχε σε 37 αγώνες (συνολικά σε όλες τις διοργανώσεις) πετυχαίνοντας 10 γκολ και μοιράζοντας 5 ασίστ.
2014-15
Το ντεμπούτο του Φορτούνη με τη φανέλα του Ολυμπιακού πραγματοποιήθηκε στις 27 Σεπτεμβρίου 2014 εναντίον του Ατρομήτου, όταν μπήκε στο 82' ως αλλαγή στη θέση του Γιάννη Μανιάτη, σε έναν αγώνα όπου ο Ολυμπιακός ηττήθηκε με 1-0. Ως βασικός ξεκίνησε για πρώτη φορά την 1η Νοεμβρίου 2014 απέναντι στον Αστέρα Τρίπολης (0-0). Πέτυχε το πρώτο του γκολ στις 6 Δεκεμβρίου 2014 με αντίπαλο τον ΠΑΣ Γιάννινα με πέναλτι. Για το κύπελλο Ελλάδας ο Φορτούνης είχε την πρώτη του συμμετοχή, συνδυάζοντάς την μάλιστα με γκολ από απευθείας εκτέλεση φάουλ, στο εντός έδρας 1-1 με τον Πανιώνιο στις 29 Οκτωβρίου 2014. Στο Τσάμπιονς Λιγκ 2014-15 δεν αγωνίστηκε, καθότι δεν είχε συμπεριληφθεί από τον προπονητή της ομάδας Μίτσελ στη λίστα παικτών που δηλώθηκε στην ΟΥΕΦΑ. Σε μεταγενέστερη συνέντευξή του ο Φορτούνης δήλωσε ότι «ο Μίτσελ τον αδίκησε με τον περιορισμένο χρόνο συμμετοχής του και τη μη δήλωση του στο Τσάμπιονς Λιγκ, σε αντίθεση με τον Περέιρα που τον εμπιστεύθηκε παραπάνω.» Τελικά πραγματοποίησε την πρώτη του ευρωπαϊκή συμμετοχή στις 19 Φεβρουαρίου 2015, όταν πέρασε ως αλλαγή στον αγώνα του Γιουρόπα Λιγκ) εναντίον της Ντνίπρο στη θέση του Τσόρι Ντομίνγκες. Ο αγώνας έληξε 2-0 και με συνολικό σκορ 4-2 υπέρ της Ντνίπρο ο Ολυμπιακός αποκλείστηκε από τη διοργάνωση.
2015-16
Την περίοδο 2015-16 ο Φορτούνης σημείωσε το πρώτο γκολ της ομάδας του στην πρεμιέρα του πρωταθλήματος στην εντός έδρας νίκη απέναντι στον Πανιώνιο με 3-0. Στον δεύτερο αγώνα της χρονιάς με αντίπαλο τον Λεβαδειακό πέτυχε το δεύτερο γκολ της ομάδας του, εξασφαλίζοντας τη νίκη με σκορ 0-2, όπου αναδείχθηκε και MVP του αγώνα. Στις 22 Σεπτεμβρίου 2015 σκόραρε ξανά στην εκτός έδρας νίκη με 3-1 επί της Ξάνθης, έχοντας και μία ασίστ στον Τζίμι Ντουρμάζ, ο οποίος είχε ανοίξει το σκορ, ενώ αναδείχθηκε ξανά MVP του αγώνα. Στη συνέχεια και συγκεκριμένα στις 26 Σεπτεμβρίου πέτυχε κι άλλο γκολ, απέναντι στον ΠΑΣ Γιάννινα, με τελικό σκορ 5-1. Το ντεμπούτο του στο Τσάμπιονς Λιγκ (2015-16) πραγματοποιήθηκε στις 16 Σεπτεμβρίου, αντικαθιστώντας τον Εστέμπαν Καμπιάσο, σε αγώνα με αντίπαλο την Μπάγερν Μονάχου, που έληξε με τελικό σκορ 0-3 υπέρ της γερμανικής ομάδας.
Στις 29 Σεπτεμβρίου ο Φορτούνης αγωνίστηκε ως βασικός τη δεύτερη αγωνιστική της διοργάνωσης στο Emirates Stadium απέναντι στην Άρσεναλ, όπου ο Ολυμπιακός σημείωσε σπουδαία εκτός έδρας νίκη με 2-3. Ο Φορτούνης ουσιαστικά πέτυχε το δεύτερο γκολ με απευθείας εκτέλεση κόρνερ (επισήμως χρεώθηκε ως αυτογκόλ του αντίπαλου τερματοφύλακα), διαμορφώνοντας εκείνη τη στιγμή το σκορ σε 1-2, ενώ συμμετείχε και στο πρώτο γκολ της ομάδας του, καθώς από δικό του κόρνερ ο Φελίπε Πάρντο έκανε το 0-1. Η πολύ καλή του εμφάνιση σε αυτόν τον αγώνα τον οδήγησε στο να κερδίσει μία θέση στην καλύτερη εντεκάδα της δεύτερης αγωνιστικής του Τσάμπιονς Λιγκ. Η συνέχεια ήταν εξίσου καλή, καθώς ο Ολυμπιακός πέτυχε άλλες δύο νίκες στους ομίλους του Τσάμπιονς Λιγκ, όμως τελικά γνώρισε τον αποκλεισμό και οδηγήθηκε στα προκριματικά του Europa League, όπου και αποκλείστηκε από την Άντερλεχτ.
Στο πρώτο ντέρμπι της χρονιάς με αντίπαλο τον ΠΑΟΚ στην Τούμπα ο Φορτούνης ξεκίνησε βασικός, βοηθώντας τα μέγιστα την ομάδα του, καθώς στα 2 γκολ που σημείωσε ο Ολυμπιακός είχε κάνει ισάριθμες ασίστ, ενώ ανακηρύχθηκε παράλληλα και πολυτιμότερος ποδοσφαιριστής (MVP) του αγώνα μαζί με τον Ρομπέρτο. Στο ντέρμπι απέναντι στην ΑΕΚ ο Ολυμπιακός επικράτησε 4-0, με τον Φορτούνη να περνά στον αγώνα ως αλλαγή στο 76΄ στη θέση του Ντομίνγκες και να σκοράρει δύο φορές, διαμορφώνοντας το τελικό σκορ στις καθυστερήσεις με πέναλτι. Η χρονιά τελείωσε με τον Φορτούνη να πανηγυρίζει το πρωτάθλημα Ελλάδας, αλλά να γνωρίζει την ήττα στον τελικό του κυπέλλου Ελλάδας με 2-1 από την ΑΕΚ. Ωστόσο αναδείχθηκε πρώτος σκόρερ του πρωταθλήματος, πρώτος και στις ασίστ καθώς και MVP της Σούπερ Λίγκα.
2016-17
Ο Κώστας Φορτούνης ξεκίνησε τη χρονιά βασικός στους ευρωπαϊκούς αγώνες του Ολυμπιακού εναντίον της Χάποελ Μπερ Σεβά, αλλά η απόδοσή του ήταν κακή. Οι κακές του εμφανίσεις συνεχίστηκαν και του στοίχησαν, καθώς έχασε τη θέση του βασικού για μερικούς αγώνες της Super League, αλλά και σε κάποιους ευρωπαϊκούς. Ωστόσο, στο πρώτο ντέρμπι της χρονιάς με αντίπαλο την ΑΕΚ ο Ολυμπιακός νίκησε 3-0 και ο ίδιος ξεκίνησε βασικός, κάνοντας πολύ καλή εμφάνιση και σκοράροντας το τρίτο γκολ της ομάδας του. Για τις κακές του εμφανίσεις δήλωσε: «''Ακούστηκαν πολλά για εμένα, από το καλοκαίρι. Είμαι και πάλι εδώ. Δεν άλλαξε κάτι. Όλοι οι παίχτες, ακόμα και ο Μέσι και ο Ρονάλντο υπάρχουν παιχνίδια που δεν είναι καλοί. Έχω βρει τη φόρμα μου. Άλλαξαν οι προπονητές και δεν είναι καλό αυτό''».
Στο πρωτάθλημα ο Φορτούνης είχε και πάλι πρωταγωνιστικό ρόλο, καθώς αγωνίστηκε σε 25 αγώνες, πέτυχε 6 γκολ και μοίρασε 6 ασίστ. Αυτή η διοργάνωση ήταν και η μόνη που έφερε τρόπαιο στον Ολυμπιακό, με τον Φορτούνη να πανηγυρίζει το τρίτο του πρωτάθλημα με τον πειραϊκό σύλλογο. Στο Κύπελλο Ελλάδος είχε μικρότερη συμμετοχή παίζοντας μόλις σε τέσσερις αγώνες, ενώ πέτυχε ένα γκολ. Ο Ολυμπιακός αποκλείστηκε τελικά στη φάση των ημιτελικών από την ΑΕΚ. Συνολικά ο Φορτούνης αγωνίστηκε εκείνη τη σεζόν σε 40 επίσημους αγώνες, πετυχαίνοντας 8 γκολ και μοιράζοντας 8 ασίστ.
2017-18
Στις 25 Αυγούστου βραβεύθηκε ως MVP της πρώτης αγωνιστικής της Σούπερ Λίγκα, έχοντας πετύχει δύο γκολ κόντρα στη Λάρισα, με το τελικό σκορ να είναι 4-1. Επίσης, την ίδια αγωνιστική πήρε και το βραβείο του Best Goal. Την επόμενη αγωνιστική πέτυχε κι άλλο γκολ, κόντρα στη Λαμία, με τελικό σκορ 0-1. Στις 14 Οκτωβρίου του 2017, ο Φορτούνης, επέστρεψε στο βασικός σχήμα και σε έναν αγώνα κόντρα στον Πανιώνιο, με τελικό σκορ 3-4, στον οποίον μοίρασε μία ασίστ και πέτυχε το τέταρτο και νικητήριο γκολ της ομάδας του. Στις 9 Δεκεμβρίου, σε ένα ματς κόντρα στον Παναιτωλικό, πέτυχε 2 τέρματα.
Προηγουμένως, τον Ιούλιο, είχε ξεκινήσει βασικός στον πρώτο ευρωπαϊκό αγώνα του Ολυμπιακού, κόντρα στην Παρτιζάν, στο Βελιγράδι, σε ένα ματς που τελικά νίκησε με 1-3. Κατόπιν, ο Ολυμπιακός πέρασε τόσο την Παρτιζάν όσο και τη Ριέκα, και πέρασε στους ομίλους τους ΟΥΕΦΑ Τσάμπιονς Λιγκ, με τον Φορτούνη να αγωνίζεται, στην πρεμιέρα του, κόντρα στη Σπόρτινγκ Λισαβόνας, σε ένα ματς που έληξε 2-3 υπέρ των τελευταίων. Κατόπιν, αγωνίστηκε, ως αλλαγή και στον δεύτερο αγώνα κόντρα στη Γιουβέντους, στο Τορίνο, στο οποίο γνώρισε ξανά την ήττα με σκορ 2-0. Στις 18 Οκτωβρίου του 2017, αγωνίστηκε ως αλλαγή στον αγώνα με την Μπαρτσελόνα στο Καμπ Νου και κατάφερε μέσω κόρνερ να βγάλει ασίστ στον Δημήτρη Νικολάου, για να διαμορφωθεί το τελικό αποτέλεσμα, με 3-1. Εκείνη τη σεζόν, ο Ολυμπιακός ολοκλήρωσε τις ευρωπαϊκές του υποχρεώσεις, με τη χειρότερη συγκομιδή στην ιστορία του, αφού κατάφερε να συγκεντρώσει μόλις έναν βαθμό.
2019-20
Στην αρχή της σεζόν 2019-20, ο Φορτούνης, ανανέωσε τη συνεργασία του με τον Ολυμπιακό, για τέσσερα χρόνια, με ετήσιες απολαβές 1,5 εκατομμύριο ευρώ τον χρόνο, καθιστώντας τον έτσι, τον καλύτερα αμειβόμενο Έλληνα ποδοσφαιριστή, που αγωνίζεται στην Ελλάδα και τέταρτο γενικά. Ωστόσο, στις 11 Ιουλίου του 2019, σε έναν φιλικό αγώνα προετοιμασίας κόντρα στο Αμβούργο, ο ποδοσφαιριστής τραυματίζεται και λίγες ώρες αργότερα γίνεται γνωστό ότι έπαθε ρήξη πρόσθιου χιαστού. Ο σοβαρός αυτός τραυματισμός τον άφησε εκτός αγωνιστικών υποχρεώσεων για όλο το 2019. Αν και δεν αγωνίστηκε καθόλου μέσα στο έτος, ήδη από τον Νοέμβριο, είχε δείξει φανερή βελτίωση. Στις 6 Ιανουαρίου του 2020, προπονήθηκε για πρώτη φορά κανονικά με την υπόλοιπη ομάδα.
Στις 15 Ιανουαρίου του 2020, ο Φορτούνης, επέστρεψε στην αγωνιστική δράση, μετά τον τραυματισμό του, σε έναν αγώνα Κυπέλλου Ελλάδας, κόντρα στην ομάδα της Καλαμάτας, ο οποίος έληξε 4-1 υπέρ του Ολυμπιακού.
Διεθνής σταδιοδρομία
Μόλις στα 19 του χρόνια κλήθηκε για πρώτη φορά στην εθνική ομάδα των ανδρών και πραγματοποίησε το ντεμπούτο του στις 29 Φεβρουαρίου 2012 στην εντός έδρας φιλική αναμέτρηση εναντίον του Βελγίου στο Παγκρήτιο Στάδιο (1-1). Υπήρξε διεθνής και με τις μικρότερες εθνικές ομάδες της Ελλάδας. Συγκεκριμένα, έχει δεκατέσσερις συμμετοχές (τέσσερα τέρματα) με την Ελπίδων και εννέα συμμετοχές (ένα τέρμα) με την ομάδα Νέων.
Euro 2012
Αν και δεν κλήθηκε ούτε μία φορά στα προκριματικά του Euro 2012, συμπεριλήφθηκε από τον Φερνάντο Σάντος στην αποστολή της Ελλάδας για την τελική φάση της διοργάνωσης, όπου συμμετείχε σε δύο αγώνες. Στις 8 Ιουνίου 2012, έκανε το ντεμπούτο του στη διοργάνωση, ερχόμενος από τον πάγκο, στην πρεμιέρα, αντικαθιστώντας τον Φάνη Γκέκα, απέναντι στην Πολωνία (1-1). Στον επόμενο αγώνα, με αντίπαλο την Τσεχία, όπου η Ελλάδα ηττήθηκε με 2-1, ξεκίνησε βασικός, αλλά αντικαταστάθηκε από τον Κώστα Μήτρογλου. Στη συνέχεια της διοργάνωσης, η Ελλάδα νίκησε τη Ρωσία και προκρίθηκε στην επόμενη φάση, όπου αποκλείστηκε από τη Γερμανία, με σκορ 4-2.
Παρά το γεγονός ότι δεν συμμετείχε στην αποστολή για το Μουντιάλ 2014, στη συνέχεια κλήθηκε ξανά για τα προκριματικά του Euro 2016, στις 7 Σεπτέμβρη 2014, στην εντός έδρας ήττα (0-1) από τη Ρουμανία, χωρίς να πάρει χρόνο συμμετοχής. Το ίδιο συνέβη και στους δύο επόμενους αγώνες, στην εκτός έδρας ισοπαλία (1-1) με τη Φινλανδία, καθώς και στην εντός έδρας ήττα (0-2), από τη Βόρεια Ιρλανδία.
Στις 14 Νοεμβρίου 2014, στη νέα εντός έδρας ήττα (0-1) με τις Νήσους Φερόε ήταν εκτός αποστολής, όμως στους δύο επόμενους εκτός έδρας αγώνες κλήθηκε ξανά και αγωνίστηκε ως αλλαγή, στη "λευκή" ισοπαλία απέναντι στην Ουγγαρία, στη θέση του Λάζαρου Χριστοδουλόπουλου, καθώς και στην ήττα (1-2) στα Φερόες, αντί του Παναγιώτη Κονέ. Το ίδιο συνέβη και στην εντός έδρας ήττα (0-1) από τη Φινλανδία, στις 4 Σεπτέμβρη του 2015, όταν πέρασε ξανά ως αλλαγή, στη θέση του Νίκου Καρέλη.
Ακολούθησαν δύο συμμετοχές ως βασικός, στις 7 Σεπτέμβρη στην εκτός έδρας ισοπαλία (0-0) με τη Ρουμανία και στον τελευταίο αγώνα των προκριματικών, με την Ουγγαρία (4-3), όπου αγωνίστηκε πίσω από τον επιθετικό (Κώστας Μήτρογλου), μαζί με τους Πέτρο Μάνταλο και Δημήτρη Πέλκα.
Παγκόσμιο Κύπελλο Ποδοσφαίρου
Στα προκριματικά για το Μουντιάλ του 2018 η Ελλάδα αγωνίστηκε εναντίον του Γιβραλτάρ, εκτός έδρας, κερδίζοντας 1-4, με τον Φορτούνη να αγωνίζεται βασικός, πετυχαίνοντας κι ένα γκολ. Στον επόμενο αγώνα, στη νίκη (2-0) απέναντι στην Κύπρο αγωνίστηκε ξανά βασικός, έχοντας και μία ασίστ. Στον επόμενο αγώνα με την Εσθονία δεν αγωνίστηκε λόγω τραυματισμού, ενώ στον μεθεπόμενο με τη Βοσνία - Ερζεγοβίνη (1-1), αγωνίστηκε ξανά βασικός, με το γκολ της ισοφάρισης να έρχεται στο 95' από τον Γιώργο Τζαβέλλα. Στις 25 Μαρτίου του 2017, η Εθνική Ελλάδος, αγωνίστηκε κόντρα σε αυτή του Βελγίου, στο Βέλγιο, αποσπώντας σπουδαία ισοπαλία 1-1, με τον Φορτούνη να ξεκινά βασικός. Στο επόμενο ματς, του ομίλου κόντρα στη Βοσνία, η Ελλάδα, έφερε ισοπαλία 0-0 με τον Φορτούνη, να ξεκινά πάλι στη βασική ενδεκάδα. Στον επόμενο αγώνα, στις 31 Αυγούστου του 2017, κόντρα στην Εσθονία, στο Καραϊσκάκης, αγωνίστηκε ξανά βασικός και για όλο τον αγώνα, το τελικό σκορ, δεν ευνόησε την Ελλάδα, το οποίο ήταν 0-0. Στις 3 Σεπτεμβρίου του ίδιου έτους, κόντρα στο Βέλγιο, ξανά στο Καραϊσκάκης, η Εθνική Ελλάδας ηττήθηκε με σκορ 1-2, με τον Τρικαλινό ποδοσφαιριστή να αγωνίζεται ξανά βασικός, ενώ έγινε αλλαγή στο 89. Στις 7 Οκτωβρίου του 2017, αγωνίστηκε ξανά βασικός, αυτή τη φορά κόντρα στην Κύπρο, σε ένα ματς που έληξε 1-2 υπέρ της Ελλάδας, μοιράζοντας μάλιστα και μία ασίστ. Στις 10 του ίδιου μήνα, η Ελλάδα αντιμετώπισε το Γιβραλτάρ, στο Καραϊσκάκης, με τελικό σκορ 4-0, το οποίο της εξασφάλισε τη δεύτερη θέση, που οδηγεί στα μπαράζ, με τον Φορτούνη να αγωνίζεται ξανά βασικός.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Α.Ο. Τρικάλων Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές 1. ΦΚ Καϊζερσλάουτερν Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Μπουντεσλίγκα Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Ολυμπιακού Πειραιώς Κατηγορία:Ξένοι ποδοσφαιριστές στη Γερμανία
581 Ταουντονία
Η Ταουντονία (Tauntonia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,488. Ανακαλύφθηκε το 1905 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την πόλη αυτή.
Φυσικά χαρακτηριστικά
Η μέση διάμετρος της Ταουντονίας εκτιμάται σε 63,66 χιλιόμετρα. Ο φασματικός τύπος της είναι Xk, ενώ το άλβεδό της είναι 0,076. Η Ταουντονία περιστρέφεται γύρω από τον εαυτό της μία φορά κάθε 15 ώρες και 32 λεπτά, μία μάλλον αργή περιστροφή για αστεροειδή.
Εξωτερικοί σύνδεσμοι
Ταουντονια
Τούρκικος καφές
right|thumb|230px|Τούρκικος καφές, σε μικρό φλιτζάνι.
Ο τούρκικος καφές (τουρκικά: Türk kahvesi ), γνωστός στην Ελλάδα και ως ελληνικός καφές, είναι είδος καφέ που παρασκευάζεται με ψήσιμο, σε μπρίκι, αλεσμένων σε λεπτή σκόνη καβουρντισμένων κόκκων καφέ και ο οποίος πίνεται περισσότερο από κάθε άλλο είδος καφέ σε πολλές περιοχές της ανατολικής Μεσογείου, της Μέσης Ανατολής, των Βαλκανίων και της Βόρειας Αφρικής.
Ο τούρκικος καφές είναι Άυλη Πολιτιστική Κληρονομιά της Τουρκίας, σύμφωνα με την «Απόφαση 8.COM 8.28» της 8ης Συνόδου της οικείας Διακυβερνητικής Επιτροπής της Ουνέσκο (Μπακού, 2–7 Δεκεμβρίου 2013).
Ονομασία
Ο καφές αυτός ονομάζεται με διάφορους τρόπους, ανάλογα με την χώρα. Συναντιέται ακόμα με τις ονομασίες «ανατολικός καφές» (στην Αρμενία [ αρμένικα: արևելյան սուրճ]), «αραβικός καφές» ή «μεσανατολικός καφές». Στις χώρες των Βαλκανίων ονομάζεται συνήθως «τούρκικος» ενώ στην Κύπρο καλείται «κυπριακός». Στην Ελλάδα ήταν δεκτός και δεδομένος ως «τούρκικος» μέχρι την εκδίωξη των Ελλήνων από την Κωνσταντινούπολη το 1964, οπότε ο κόσμος, ως διαμαρτυρία, άρχισε να τον αποκαλεί «ελληνικό».
Στις χώρες της Μέσης Ανατολής είναι διαδεδομένη η ανάμιξη του καφέ με κάρδαμο και άλλα αρωματικά φυτά.
Παρασκευή
thumb|right|180px|Παραδοσιακά χειροποίητα σύνεργα παρασκευής τούρκικου καφέ από την Κρήτη. (θήκη καφέ - ζάχαρης, αναδευτήρι, κουταλάκι και μπρίκι.
Βασικό εργαλείο της παρασκευής του τούρκικου καφέ είναι το λεγόμενο μπρίκι, μέσα στο οποίο πρέπει να βράσει (σχεδόν) το μίγμα του νερού με τον καφέ και τη ζάχαρη που ανακατεύουμε στην αρχή με το αναδευτήρι ή το κουταλάκι.
Επίσης χαρακτηριστικό είναι και το καϊμάκι, ένας πηχτός αφρός που δημιουργείται κατά το βρασμό του καφέ. Η παρασκευή του ελληνικού καφέ θεωρείται επιτυχημένη, όταν το καϊμάκι διατηρείται κατά το σερβίρισμά του. Σερβίρεται σε φλιτζάνι μικρό ή χοντρό (του καφέ), αργά, κατά τις ακόλουθες ονομασίες παρασκευής:
Στον διπλό καφέ οι δοσολογίες απλά διπλασιάζονται.
Άλλες ονομασίες όπως «βαρύ γλυκός», ή «πολλά βαρύς» ή «βαρύ γλυκός και όχι», αφορούν το καϊμάκι όταν σερβίρεται στο φλιτζάνι με το μπρίκι χαμηλά, όπου "βαρύς" σημαίνει καϊμάκι λείο χωρίς φυσαλίδες. Όταν τοποθετούμε το μπρίκι στη χόβολη το σκεπάζουμε μέχρι τη μέση τραβώντας με το κουταλάκι τη χόβολη γύρω του. Όταν ο καφές αρχίζει και φουσκώνει είναι έτοιμος για σερβίρισμα (με το περίπου). Συγκεκριμένα, αυτός ο τρόπος εφαρμόζεται στους ανωτέρω καφέδες, ενώ οι λεγόμενοι βραστοί όπως π.χ. ο «γλυκύς βραστός» σημαίνει ότι το μπρίκι στο τέλος προτού αδειάσει όλο τον καφέ στο φλιτζάνι σηκώνεται ψηλά, ώστε να δημιουργηθούν φυσαλίδες στο καϊμάκι. Έτσι το καϊμάκι δεν είναι πηχτό και βαρύ. Παλαιότερα στα παραδοσιακά καφενεία ο ταμπής δηλαδή ο παρασκευαστής καφέδων, ήξερε να παρασκευάζει 48 διαφορετικά είδη καφέ, συνδυάζοντας την ποσότητα νερού, καφέ, ζάχαρης και τρόπου σερβιρίσματος. Υπήρχαν επίσης δύο είδη φλιτζανιού. Το κανονικό και το χοντρό που είχε διπλάσια σε πάχος τοιχώματα και διατηρούσε περισσότερο χρόνο τον καφέ ζεστό.
Για να παρασκευαστεί σωστά ο τούρκικος καφές χρειάζεται υπομονή, ώστε να χυλώσει. Παλιότερα ψηνόταν σε σιγανή φωτιά στην χόβολη, σχεδόν επί δέκα με είκοσι λεπτά της ώρας. Ο ταμπής ανακάτευε σιγά σιγά τον καφέ, άλλοτε γυρίζοντας το ειδικό αναδευτήρι, άλλοτε χτυπώντας το ελαφρά στον πάτο του μπρικιού. Έτσι μόνο χύλωνε ο καφές.
Προέλευση
Η παρασκευή του καφέ με αυτόν τον τρόπο, χωρίς φιλτράρισμα, προέρχεται σχεδόν σίγουρα από τον αραβικό κόσμο. Στην Ελλάδα διαδόθηκε κατά τη διάρκεια της Οθωμανικής περιόδου. Σύμφωνα με την παράδοση οι πρώτοι που παρασκεύασαν τέτοιου είδους καφέ ήταν οι Βεδουίνοι της Μέσης Ανατολής οι οποίοι έβαζαν την χύτρα του καφέ πάνω στην άμμο που κάλυπτε την στάχτη και τα κάρβουνα για να τα κρατήσει ζωντανά. Γι' αυτό υπάρχει και η παράδοση να ψήνεται ο καφές πάνω σε άμμο (στη χόβολη) στα παραδοσιακά καφενεία. Η χρήση του καφέ εισήχθη στην Οθωμανική Αυτοκρατορία επί Σουλεϊμάν του Μεγαλοπρεπούς μετά την κατάκτηση της Αιγύπτου (1517). Δεν είναι ακριβώς γνωστή η εποχή που διαδόθηκε στην Κωνσταντινούπολη. Αρχικά τον κατανάλωναν σε μυστικιστικές τελετές αδελφότητες όπως οι Σούφι "Χαλβετί" και οι Μπεκτασήδες. Η ευρύτερη χρήση του στην Κωνσταντινούπολη έγινε με το άνοιγμα δύο καφεποτείων το 1554. Σε μια μεταγενέστερη μαρτυρία του 17ου αιώνα, αναφέρεται ότι ο φόρος για την εισαγωγή καφέ στο τελωνείο της Κωνσνταντινούπολης επί Σουλεϊμάν ήταν 8 άσπρα (ακσέ) η οκά για τους μουσουλμάνους και 10 άσπρα η οκά για τους "άπιστους". Ορισμένοι ιερωμένοι (ουλεμά) ήταν αντίθετοι με τη δημόσια χρήση του καφέ, γι'αυτό και στα τελευταία χρόνια της βασιλείας του Σουλεϊμάν άρχισαν να κλείνουν τα καφεποτεία.
Πηγές
Κατηγορία:Καφές Κατηγορία:Ελληνική κουζίνα Κατηγορία:Σερβική κουζίνα Κατηγορία:Εβραϊκή κουζίνα Κατηγορία:Τουρκική κουζίνα
Μάρτιν Έστερνταλ
Ο Έρικ Μάρτιν Έστερνταλ, (12 Οκτωβρίου 1973, Σολλεντούνα) είναι Σουηδός συγγραφέας και τηλεοπτικός παραγωγός. Εργάστηκε στην σουηδική κρατική τηλεόραση από το 2008 έως το 2014, παρουσιάζοντας τα προγράμματα Mästarnas mästare, Allt för Sverige και Skavlan για το κανάλι.
Το 2016, ο Έστερνταλ έκανε το ντεμπούτο του ως συγγραφέας με το βιβλίο Be om inte nåd.
Διαγωνισμός Τραγουδιού Eurovision
Τον Ιανουάριο του 2020, ανακοινώθηκε από την Ευρωπαϊκή Ραδιοτηλεοπτική Ένωση (EBU), ότι ο Έστερνταλ θα αντικαταστήσει τον Γιον Όλα Σαντ ως εκτελεστικό επόπτη της Eurovision. Η αντικατάσταση θα τεθεί σε ισχύ μετά την ολοκλήρωση του διαγωνισμού του 2020 στο Ρότερνταμ, τον Μάιο του 2020.
Παραπομπές
Κατηγορία:Eurovision Κατηγορία:Σουηδοί συγγραφείς
Κλουμπ Ντεπορτίβο Μαλδονάδο
Η Κλουμπ Ντεπορτίβο Μαλδονάδο είναι μια ποδοσφαιρική ομάδα από την πόλη Μαλδονάδο, Ουρουγουάη. Συμμετέχει στην Uruguayan Segunda División, τη δεύτερη κατηγορία της χώρας. Η ομάδα ιδρύθηκε στις 25 Αυγούστου 1928. Έδρα της ομάδας είναι το Estadio Domingo Burgueño, χωρητικότητας 22000 θεατών. Η στολή της ομάδας αποτελείται από ριγές φανέλες με κόκκινες και πράσινες ρίγες και μαύρα παντελονάκια.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1928 Κατηγορία:Κλουμπ Ντεπορτίβο Μαλδονάδο
Δολάριο Λιβερίας
Το δολάριο είναι το νόμισμα της Λιβερίας από το 1943. Ήταν επίσης νόμισμα στη χώρα αυτή την περίοδο από το 1847 ως το 1907. Ο κωδικός του (ISO 4217) είναι: LRD και κανονικά γράφεται συντομογραφημένα με το σύμβολο του δολαρίου ($ ) ή εναλλακτικά με το L$ με σκοπό να διακρίνεται από δολάρια άλλων χωρών. Υποδιαιρείται σε 100 λεπτά (cents).
Πρώτο δολάριο
Το πρώτο δολάριο κυκλοφόρησε το 1847. Η ισοτιμία του ήταν "κλειδωμένη" με το Δολάριο ΗΠΑ με το οποίο είχαν την ίδια αξία και κυκλοφορούσαν μαζί ως το 1907, οπότε η Λιβερία υιοθέτησε ως νόμισμα τη Βρετανική Λίρα Δυτικής Αφρικής, η οποία είχε την ίδια αξία με τη στερλίνα.
Μεταξύ 1857 και 1880 κυκλοφόρησαν επίσης χαρτονομίσματα των 10 και των 50 cents, όπως επίσης και των 1, 2, 3, 5 και των 10 δολαρίων.
Δεύτερο δολάριο
Το αμερικανικό δολάριο αντικατέστησε τη λίρα Δυτικής Αφρικής το 1935. Αρχής γενομένης από το 1937, η Λιβερία κυκλοφόρησε τα δικά της κέρματα, τα οποία κυκλοφόρησαν μαζί με το αμερικανικό νόμισμα.
Έπειτα από το στρατιωτικό πραξικόπημα του 1980 παρουσιάστηκε έλλειψη νομισμάτων, η οποία έγινε πιο έντονη παρά την κυκλοφορία κερμάτων των 5 δολαρίων από τη νέα κυβέρνηση. Τα νέα κέρματα είχαν το ίδιο βάρος και μέγεθος με το κέρμα του 1 δολαρίου. Έτσι, πολύ συχνά δεν έτυχε καλής μεταχείρισης στις συναλλαγές.
Έπειτα από την εκλογή του Τσαρλς Τέιλορ στο προεδρικό αξίωμα, το 1997 εισήχθησαν νέα χαρτονομίσματα.
Κέρματα
Το 1937 κυκλοφόρησαν κέρματα σε αξίες των ½, 1 και 2 cents. Το 1960 κυκλοφόρησε σειρά των 1, 5, 10, 25 και 50 cents και του 1 δολαρίου. Κέρματα των 5 δολαρίων εισήχθησαν το 1982 και το 1985.
Τραπεζογραμμάτια
Το 1989 εισήχθησαν τραπεζογραμμάτια που έφεραν το πορτρέτο του J. J. Roberts και πήραν το όνομα του τελευταίου. Το 1991 εισήχθησαν παρόμοια τραπεζογραμμάτια, με τη διαφορά ότι αντί για το πορτρέτο του Ρόμπερτς είχαν επάνω το εθνόσημο της Λιβερίας. Το 1997 κυκλοφόρησε νέα σειρά χαρτονομισμάτων σε αξίες των 5, 10, 20, 50 και 100 δολαρίων, τα οποία χρησιμοποιούνται και στις μέρες μας.
Εξωτερικοί σύνδεσμοι
Κατηγορία:Λιβερία Κατηγορία:Νομίσματα
NGC 772
Ο NGC 772 είναι σπειροειδής γαλαξίας τύπου SA(s)b ο οποίος βρίσκεται περίπου 130 εκατομμύρια έτη φωτός από την Γη, στον αστερισμό Κριό. Τον ανακάλυψε στις 29 Νοεμβρίου 1785 ο Ουίλιαμ Χέρσελ (Frederick William Herschel) και καταγράφεται στον Άτλαντα των Περίεργων Γαλαξιών (Atlas of Peculiar Galaxies) ως Arp 78.
Έχει διάμετρο 200.000 ετών φωτός, είναι δηλαδή κατά προσέγγιση διπλάσιος από τον Γαλαξία μας, και περιβάλλεται από αρκετούς δορυφορικούς γαλαξίες μικρότερου μεγέθους, συμπεριλαμβανομένου του νάνου ελλειπτικού NGC 770. Στην βαρυτική αλληλεπίδραση ανάμεσα σε αυτόν και τον NGC 772 ενδέχεται να οφείλεται ο επιμήκης βραχίονας του δεύτερου.
Έχουν ανιχνευθεί δύο υπερκαινοφανείς, οι SN 2003 hl και SN 2003 iq, ενώ ενδέχεται ο NGC 772 να έχει πυρήνα Η II.
Εξωτερικοί σύνδεσμοι
0772 07525 01466 Κατηγορία:Γαλαξίες Arp Κατηγορία:Σπειροειδείς γαλαξίες Κατηγορία:Κριός (αστερισμός)
Άγιος Γεώργιος Σειρών Αχαΐας
Για οικισμούς με ίδιο όνομα στην Αχαΐα, δείτε: Άγιος Γεώργιος Αχαΐας
Ο Άγιος Γεώργιος είναι οικισμός της τοπικής κοινότητας Σειρών, της δημοτικής ενότητας (τέως δήμου) Αροανίας, του δήμου Καλαβρύτων, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαβρύτων του νομού Αχαΐας, στο γεωγραφικό διαμέρισμα Πελοποννήσου.
Γεωγραφία
Ο Άγιος Γεώργιος είναι ορεινός οικισμός στο νότιο τμήμα του νομού Αχαΐας, κοντά στα όρια με τον νομό Αρκαδίας. Βρίσκεται στις βόρειες κλιτύς του Αφροδισίου και κοντά σε παρακλάδι του ποταμού Σειραίου, πάνω στην κεντρική επαρχιακή οδό Πάτρας-Τρίπολης (GNR 33) και σε μέσο σταθμικό υψόμετρο 600. Απέχει 137 χλμ. περίπου ΝΑ. της Πάτρας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Σειρών. Με το ΦΕΚ 244Α - 04/12/1997 αποσπάστηκε από την κοινότητα Σειρών και προσαρτήθηκε στον δήμο Αροανίας. Με το ΦΕΚ 87Α - 07/06/2010 αποσπάστηκε από τον δήμο Αροανίας και προσαρτήθηκε στον δήμο Καλαβρύτων.
Βιβλιογραφία
Κατηγορία:Δήμος Καλαβρύτων Κατηγορία:Χωριά του νομού Αχαΐας
Σακίρ Γκενιατούλλιν
Ο Σακίρ Νιγκματουλίνοβιτς Γκενιατούλλιν (ρωσικά: Шакир Нигматулинович Гениатуллин, 1895 - 1946) ήταν Σοβιετικός στρατιωτικός αξιωματούχος και υποστράτηγος του Κόκκινου Στρατού κατά τη διάρκεια του Β΄ Παγκοσμίου Πολέμου.
Ήταν εθνοτικός Τάταρος από μια αγροτική οικογένεια, και υπηρέτησε στις δυνάμεις ιππικού της Ρωσικής Ομοσπονδιακής Σοσιαλιστικής Σοβιετικής Δημοκρατίας και της υπέρ των Μπολσεβίκων Λαϊκή Σοβιετική Δημοκρατία της Μπουχάρα κατά τη διάρκεια του Ρωσικού Εμφυλίου Πολέμου στην Κεντρική Ασία.
Το 1931 αποφοίτησε από την Στρατιωτική Ακαδημία του Φρούνζε και το 1939 αποφοίτησε από την Ακαδημία του Γενικού Επιτελείου, και ήταν αρχηγός του επιτελείου της 58ου εφεδρικού Στρατού στο Δεύτερο Παγκόσμιο Πόλεμο και βραβεύτηκε με το παράσημο του Λένιν.
Βιογραφία
Ο Σακίρ Γκενιατούλλιν γεννήθηκε στο Κριάζλι, ένα χωριό στο Κυβερνείο Σαμάρας της Ρωσικής Αυτοκρατορίας (σημερινή Περιφέρεια Σαμάρα, Ρωσική Ομοσπονδία). Καταγόταν από μια ταταρική οικογένεια χωρικών και φοίτησε για λίγο στο τοπικό σχολείο.
Υποστηρίζοντας την ηγούμενη από τους των Μπολσεβίκους Οκτωβριανή Επανάσταση του 1917, κατατάχθηκε εθελοντικά στον Κόκκινο Στρατό της Σοβιετικής Ρωσίας το 1918 και σπούδασε στη Κόκκινη Σχολή Διοικητών της Τασκένδης στην Κεντρική Ασία, όπου προσχώρησε στο Κόμμα των Μπολσεβίκων το 1919. Στη συνέχεια υπηρέτησε στο ιππικό του εθνικού Κόκκινου Στρατού της Μπουχάρα μετά την ανακήρυξη της Λαϊκής Σοβιετικής Δημοκρατίας της Μπουχάρα το 1919.
Πήρε μέρος στις μάχες εναντίον του κινήματος Μπασμάτσι με τις δυνάμεις της Μπουχάρα σε διάφορες περιστάσεις κατά τη διάρκεια του Ρωσικού Εμφυλίου Πολέμου, και για αυτό έλαβε το Τάγμα του Κόκκινου Λάβαρου (το 1922 και 1923), το Τάγμα του Λάβαρου της Μπουχάρα 3ης τάξης της Λαϊκής Σοβιετικής Δημοκρατίας της Μπουχάρα το 1922, και το Τάγμα της Κόκκινης Ημισελήνου της Μπουχάρα 2ης τάξης το 1923.
Ο Γκενιατούλλιν μετακόμισε στη Μόσχα για να φοιτήσει στην Στρατιωτική Ακαδημία Φρούνζε το 1928. Έγινε αξιωματικός στο ιππικό μετά την αποφοίτησή του από την ακαδημία το 1931 και παρακολούθησε την Ακαδημία του Γενικού Επιτελείου σε 1937-1939, όπου αποφοίτησε με διάκριση. Τιμήθηκε με το βαθμό του υποστρατήγου από το Συμβούλιο των Λαϊκών Επιτρόπων το 1940, όταν οι παραδοσιακές τάξεις των αξιωματικών εισήχθησαν για πρώτη φορά στο Σοβιετικό στρατό και υπηρέτησε στην Επιθεώρηση Ιππικού του κεντρικού επιτελείου του Κόκκινου Στρατού μέχρι την γερμανική εισβολή το 1941.
Στον πόλεμο, ο Γκενιατούλλιν ήταν επικεφαλής του επιτελείου στον 58ο εφεδρικό Στρατό, και στη συνέχεια υπηρέτησε στο Γενικό επιτελείο. Ο Γκενιατούλλιν τιμήθηκε με το Τάγμα του Λένιν προς το τέλος της καριέρας του, το οποίο δέχτηκε προσωπικά από τον Μιχαήλ Καλίνιν, σε μια τελετή απονομής βραβείων στο Κρεμλίνο κατά τη διάρκεια του πολέμου.
Πέθανε το 1946 και κηδεύτηκε στο Κοιμητήριο Νοβοντέβιτσι στη Μόσχα.
Παραπομπές
Κατηγορία:Μπολσεβίκοι Κατηγορία:Σοβιετικοί στρατιωτικοί
Βασίλ Γκαρβανλιέφ
Ο Βασίλ Γκαρβανλιέφ (σλαβομακεδόνικα: Васил Гарванлиев; γ. 2 Νοεμβρίου 1984 στη Στρώμνιτσα), κυρίως γνωστός σαν Vasil, είναι Βορειομακεδόνας τραγουδιστής. Επρόκειτο να εκπροσωπήσει τη Βόρεια Μακεδονία στον Διαγωνισμό Τραγουδιού της Eurovision 2020 στο Ρότερνταμ πριν ο διαγωνισμός αναβληθεί λόγω της πανδημίας COVID-19.
Ωστόσο, ο καλλιτέχνης επαναεπιλέχθηκε για την εκπροσώπηση της χώρας του στο διαγωνισμό του 2021 με το τραγούδι "Here I Stand", το οποίο δεν κατάφερε να προκριθεί στον μεγάλο τελικό. .
Eurovision
Ο Γκαρβανλιέφ ήταν στα φωνητικά για τη συμμετοχή της Βόρειας Μακεδονίας στον διαγωνισμό του 2019 και το τραγούδι "Proud" (το οποίο ερμήνευσε η Ταμάρα Τοντέβσκα) το 2019. Στις 15 Ιανουαρίου 2020, ανακοινώθηκε ότι είχε επιλεχθεί ο ίδιος εσωτερικά από το βορειομακεδονικό τηλεοπτικό φορέα MRT για να εκπροσωπήσει τη χώρα στον διαγωνισμό του 2020 στο Ρότερνταμ. Ωστόσο, ο διαγωνισμός αναβλήθηκε λόγω της πανδημίας κορονοϊού.
Here I Stand
Το "Here I Stand" είναι ένα τραγούδι του τραγουδιστή Βασίλ Γκαρβανλιέφ. Το τραγούδι εκπροσώπησε τη Βόρεια Μακεδονία στον στο Ρότερνταμ της Ολλανδίας, αφού επιλέχθηκε εσωτερικά από την Εθνική Ραδιοτηλεόραση της Βόρειας Μακεδονίας (MRT). Το τραγούδι οργανώθηκε και δημιουργήθηκε από τον Γκαρβανλιέφ μαζί με τους μουσικούς της Βόρειας Μακεδονίας, Μπόρσε Κουζμανόβσκι και Νταβόρ Τζορντανόβσκι.
Στη Eurovision
Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Βόρεια Μακεδονία τοποθετήθηκε στον πρώτο ημιτελικό, που διεξήχθη στις 18 Μαΐου 2021, και εμφανίστηκε στο πρώτο μισό του σόου. Στον ημιτελικό ήρθε στη 15η θέση με 23 βαθμούς, αποτυγχάνοντας να προκριθεί στον μεγάλο τελικό.
Παραπομπές
Κατηγορία:Βορειομακεδόνες τραγουδιστές Κατηγορία:Διαγωνισμός Τραγουδιού Eurovision 2020 Κατηγορία:Διαγωνισμός Τραγουδιού Eurovision 2021 Κατηγορία:Μουσική στη Βόρεια Μακεδονία Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία Κατηγορία:Συμμετέχοντες στη Eurovision
Τώνης Γιακωβάκης
Ο Τώνης Γιακωβάκης (Κωνσταντινούπολη 3 Ιουλίου 1931 - Αθήνα 6 Σεπτεμβρίου 2004) ήταν Έλληνας ηθοποιός.
Βιογραφία
Ξεκίνησε το θέατρο σε μικρή ηλικία με τον ερασιτεχνικό θίασο των Ελλήνων στη συνοικία Ταταύλα της Κωνσταντινούπολης και λίγα χρόνια αργότερα συμμετείχε στον περιοδεύοντα στην Πόλη θίασο της Κατερίνας Ανδρεάδη, παίζοντας στον Έμπορο της Βενετίας του Ουίλλιαμ Σαίξπηρ, με πρωταγωνιστή τον Αιμίλιο Βεάκη.
Απεβίωσε το 2004 από πνευμονικό οίδημα και κηδεύτηκε στο Παλαιό Φάληρο. Έμενε στη Σαρωνίδα και φρόντιζε την γυναίκα του Άννα που υπέφερε από την νόσο Αλτσχάιμερ. Δεν είχε παιδιά.
Κοσερέν
Το Κοσεράν (Κόχερν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Τοποθεσίες της κοινότητας: Ντιτσβιλλέρ (Γερμανικά: Ντιτσβάιλερ), Εραπέλ.
Μονοξείδιο του θείου
Το μονοξείδιο του θείου ή οξειδόθειο (αγγλικά: sulfur monoxide ή oxidosulfur ) είναι ανόργανη δυαδική χημική ένωση, που περιέχει θείο και οξυγόνο, με μοριακό τύπο SO. Αποτελεί το απλούστερο οξείδιο χαλκογόνου. Επειδή είναι θερμοδυναμικά ασταθές,υπάρχει μόνο ως αραιό αέριο, με έντονη και δυσάρεστη οσμή. Αντιδρά με το νερό (ακόμη και με τη μορφή της υγρασίας). Αν επιχειρηθεί να πυκνωθεί ή να συμπυκνωθεί, τότε διμερίζεται σε διοξείδιο του διθείου (S2O2). Ακόμη, αντιδρά πολύ έντονα με το οξυγόνο, σχηματίζοντας διοξείδιο του θείου (SO2).
Αστροχημεία
Το μονοξείδιο του θείου έχει ανιχνευθεί γύρω από την Ιώ, στην ατμόσφαιρά της και στο δακτύλιο πλάσματος. Ανιχνεύθηκε επίσης στην ατμόσφαιρα της Αφροδίτης, στον Κομήτη Χέιλ-Μποπ και στο διαστρικό διάστημα.
Στην Ιώ πιστεύεται ότι παράγεται τόσο με ηφαιστειακές όσο και με φωτοχημικές παραγωγικές οδούς. Οι κύριες φωτοχημικές αντιδράσεις προτάθηκαν ως ακολούθως :
Μονοξείδιο του θείου έχει βρεθεί στο μεγαλύτερο γνωστό άστρο, το NML του κύκνου.
Βιοχημεία
Το μονοξείδιο του θείου μπορεί να έχει κάποια βιολογική δράση, στο σχηματισμό προσωρινού SO σε χοιρινή στεφανιαία αρτηρία που έχει συναχθεί από τα προϊόντα της αντίδρασης θειοκαρβονύλιου με διοξείδιο του θείου.
Μοριακή δομή
Το μονοξείδιο του θείου βρίσκεται σε τριπλή βασική κατάσταση, παρόμοια με το διοξυγόνο τριπλής κατάστασης, δηλαδή κάθε μόριό του περιέχει δυο μονήρη ηλεκτρόνια. Το μήκος δεσμού S-Ο είναι 148,1 pm, παρόμοιο με το αντίστοιχο σε κατώτερα οξείδια του θείου (για παράδειγμα στο S8O, το μήκος δεσμού S-Ο είναι 148 pm), αλλά μακρύτερο από τα αντίστοιχα του αέριου υποξείδιου του θείου (S2O), με μήκος δεσμού S-Ο 146 pm, του διοξείδιου του θείου (SO2), με μήκος δεσμού 143,1 pm, και του τριοξείδιου του θείου (SO3), με μήκος δεσμού 142 pm. Το μόριο του μονοξειδίου του θείου μπορεί να διεγερθεί με χρήση ακτινοβολίας εγγύς υπερύθρου σε μονή κατάσταση, στην οποία κάθε μόριό του δεν περιέχει μονήρη ηλεκτρόνια, αλλά στη θέση τους περιέχει ένα επιπλέον μονήρες ζεύγος ηλεκτρονίων. Αυτή η μονή κατάσταση πιστεύεται ότι είναι πιο δραστική από την τριπλή, όπως η μονή κατάσταση του διοξυγόνου είναι πιο δραστική από την τριπλή.
Παραγωγή και παρουσίαση
Το μονοξείδιο του θείου μπορεί να σχηματιστεί με αντίδραση ανάμεσα σε (στοιχειακό) θείο και διοξείδιο του θείου, με τη χρήση ηλεκτρικής εκκένωσης:
Είναι ακόμη δυνατή η παρουσίασή τιου με ολική σύνθεση, δηλαδή με την καύση θείου με καθαρό οξυγόνο υπό μειωμένη πίεση
Η παραγωγή του μονοξειδίου του θείου, που χρησιμοποιείται συνήθως ως αντιδραστήριο για οργανικές συνθέσεις, επικεντρώνεται στη χρήση ενώσεων που (περιέχουν) και αποβάλλουν την ομάδα -SO. Τέτοια παραδείγματα συμπεριλαμβάνουν το σχετικά απλό παράδειγμα της αποσύνθεσης 1-θειιρανόνης, αλλά και κάποια πιο πολύπλοκα, όπως η αποσύνθεση οξειδοτρισουλφιδίων, όπως η ένωση C10H6S3O :
Παραγωγή κάτω από ακραίες συνθήκες
Στο εργαστήριο, το μονοξείδιο του θείου μπορεί να παραχθεί με επίδραση διοξειδίου του θείου, μαζί με ατμούς (στοιχειακού) θείου, σε εκκένωση λάμψης. Έχει ανιχνευθεί σε απλή φυσαλίδα με ηχοφωταύγεια σε πυκνό θειικό οξύ που περιέχει σε διάλυση ευγενές αέριο.
Χημική συμπεριφορά
Το μονοξείδιο του θείου είναι θερμοδυναμικά ασταθές, μετατρεπόμενο τελικά σε S2O2 .: